Държавен вестник, бр. 40, 2009 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  40
28. “Орган по одобряването” е орган на дър-
жава членка, имащ компетенции за: всички
аспекти на одобряването на тип превозно сред-
ство, ПС по отношение на система/определе-
ни технически характеристики, на система,
компонент или отделен технически възел; за
индивидуално одобряване на превозно средс-
тво; за процеса на одобряване, издаване и при
необходимост отнемане на сертификати за
одобряване; за контактно лице с органите по
одобряването на други държави членки; за оп-
ределяне на техническите служби и гаранти-
ране изпълнението от страна на производите-
ля на задълженията относно съответствието
на продукцията. Орган по одобряването за Ре-
публика България е изпълнителният дирек-
тор на ИА “АА”.
29. “Компетентен орган” по чл. 42 от Дирек-
тива 2007/46/ЕО е органът по одобряване или
определен орган или акредитиращ орган, дейс-
тващ от тяхно име. За Република България ком-
петентен орган по чл. 42 от Директива 2007/46/
ЕО е Изпълнителна агенция “Българска служ-
ба по акредитация”.
30. “Техническа служба” е организация или
орган, определен/посочен от органа по одоб-
ряване на държавата членка като лаборато-
рия за изпитване да извършва изпитвания или
като орган за оценяване на съответствието
да извършва първоначална оценка и други
изпитвания или проверки от името на органа
по одобряването, като е възможно самият
орган по одобряването да изпълнява тези
функции.
31. “Метод за виртуално изпитване” са ком-
пютърни симулации, включително изчисле-
ния, доказващи, че превозно средство, систе-
ма, компонент или отделен технически възел
отговарят на техническите изисквания на съ-
ответен регулаторен акт. За целите на изпит-
ванията един метод за виртуално изпитване
не изисква използването на физическо пре-
возно средство, система, компонент или от-
делен технически възел.
32. “Сертификат за одобряване на типа” е
сертификатът, чрез който органът по одобря-
ването официално удостоверява, че тип ПС, ПС
по отношение на система/определени техничес-
ки характеристики, на система, компонент или
отделен технически възел е одобрен.
33. “Сертификат за ЕО одобряване на типа”
е сертификат по образец в приложение № 7
или в съответно приложение към отделна на-
редба, директива или регламент, или съобще-
ние за одобряване, което се счита за равно-
стойно на него (посочено в съответно прило-
жение на Правило на ИКЕ-ООН). Съответ-
ните регулаторни актове са изброени в при-
ложение № 10.
34. “Удостоверение за индивидуално одоб-
ряване” е сертификат, чрез който органът по
одобряването официално удостоверява, че да-
дено превозно средство е одобрено.
35.  “Сертификат за съответствие” е серти-
фикат по образец в приложение № 9, който се
издава от производителя и удостоверява, че
дадено ПС, принадлежащо към серията превоз-
ни средства от типа, одобрен в съответствие с
тази наредба (Директива 2007/46/ЕО), отгова-
ря на изискванията на всички регулаторни ак-
тове по времето на неговото производство.
36. “Списък с данни (информационен доку-
мент)” е документ по приложение № 2 или при-
ложение № 3, или по съответното приложение
в отделен регулаторен акт, съдържащ инфор-
мацията, която трябва да бъде предоставена от
заявителя, като се допуска представянето на
списъка с данни в електронен вид.
37. “Техническа документация (информаци-
онно досие)” е информация за типа на ПС, съ-
държаща се в списъка с данни, включително
чертежи, снимки и др., предоставени от заяви-
теля на техническата служба и на органа по
одобряването, като  се допуска представянето
на техническата документация в електронен вид.
38. “Техническо досие (информационен па-
кет)” е техническата документация заедно с
протоколи от изпитвания и други документи,
които техническата служба или органът по одоб-
ряването прилагат към техническата докумен-
тация в процеса на одобряване на типа, като се
допуска представянето на техническото досие в
електронен вид.
39. “Индекс на техническо досие” е доку-
мент, описващ съдържанието на техническо-
то досие, заверено от органа по одобряване-
то, така че всички страници да са ясно посо-
чени, като структурата на съдържанието от-
разява документирането на последователни-
те стъпки в провеждането на ЕО одобряване
на типа, и по-специално датите на изменение
и осъвременяване.
40. “Вариант на тип превозно средство” е ПС
от дадена категория, което няма отклонения
или има малки отклонения от описаните по част
Б на приложение № 1, т. 2.
41. “Версия на вариант на тип превозно сред-
ство” е ПС от дадена категория, което няма
отклонения или има малки отклонения от опи-
саните по част Б на приложение № 1, т. 3.
42. “Алтернативни изисквания” са админис-
тративни разпоредби и технически изисквания,
с които се осигурява ниво на безопасност за
движението по пътищата и опазване на околна-
та среда, което е равностойно до степен, която
е практически възможна, на нивото, осигурява-
но от приложимите регулаторни актове, съот-
ветно в приложение  № 10 или 11.